കേരളത്തിന്്റെ മതമൈത്രിയും മാനവിക മൂല്യങ്ങളും തകര്ക്കുന്ന പ്രസ്താവനകളോ പ്രവൃത്തിയോ ആത്മീയ ആചാര്യന്മാരില് നിന്നും മതമേലദ്ധ്യക്ഷന്മാരില് നിന്നും ഉണ്ടാവരുത് ഭാരതീയ നാഷണല് ജനതാദള് പാലക്കാട് ജില്ലാ കമ്മറ്റി പാലക്കാട്: കേരളത്തിന്്റെ മതമൈത്രിയും മാനവിക മൂല്യങ്ങളും തകര്ക്കുന്ന പ്രസ്താവനകളൊ പ്രവൃത്തിയോ ആത്മീയ ആചാര്യന്മാരില് നിന്നും മതമേലദ്ധ്യക്ഷന്മാരില് നിന്നും ഉണ്ടാവരുതെന്ന് ഭാരതീയ നാഷണല് ജനതാദള് ജില്ലാ കമ്മറ്റി. മതമൈത്രിയുടെ ആവശ്യകത ചൂണ്ടിക്കാട്ടി പാല ബിഷപ്പ് റവ. ജോസഫ് കല്ലറങ്ങാട്ടിന് തുറന്ന കത്തയക്കുമെന്നും ഭാരതിയ നാഷണല് ജനതാദള് ജില്ലാ കമ്മിറ്റി പ്രസിഡണ്ട് എഎം ഷിബു വാര്ത്താ സമ്മേളനത്തില് പറഞ്ഞു. നൂറ്റാണ്ടുകളായി മതസൗഹാര്ദ്ദം നിലനില്ക്കുന്ന പ്രദേശമാണ് കേരളം. മതങ്ങളോടും, സമൂഹത്തോടും, സഹജീവികളോടും ക്രിസ്ത്യാനി സമൂഹം സ്നേഹവും സഹിഷ്ണുതയും കരുതലും കാണിച്ചിരുന്നു. മറ്റു മതത്തിലെ ലക്ഷോപലക്ഷം വിശ്വാസികളെ സംശയത്തിന്്റെ നിഴലില് നിര്ത്തുന്ന പ്രസ്താവന പാടില്ലാത്തതായിരുന്നു. തിന്മകളെയും കുറ്റക്യത്വങ്ങളെയും മതത്തിന്്റെ കോട്ടയില് ചേര്ക്കരുതായിരുന്നു. കൃസ്തുമതം മാനവ മൂല്യത്തിന്്റെയും കാരുണ്യത്തിന്്റെയും നിറവാണെന്ന് പഠിപ്പിച്ച വിക്ടര് ഹ്യൂഗോയുടെ പാവങ്ങള് എന്ന നോവലും ബിഷപ്പിന് അയച്ചു കൊടുക്കുമെന്നും ഷിബുവാര്ത്താ സമ്മേളനത്തില് പറഞ്ഞു. മഹിളാ ദള് സംസ്ഥാന സെക്രട്ടറി നൗഫിയ നസീര്, യുവജനതാദള് ജില്ല പ്രസിഡണ്ട് സൂര്യരാജ് എന്നിവരും വാര്ത്താ സമ്മേളനത്തില് പങ്കെടുത്തു.